L'Academia Aragonesa d'o Catalán (en catalán Académia Aragonesa del Català, oficialment Academia Aragonesa del Catalán) ye una institución scientifica de caracter oficial y publico, creyada por a Lei de Luengas d'Aragón como autoridat lingüistica de l'idioma catalán en Aragón. Os suyos estatutos fueron aprebaus por o Gubierno d'Aragón o 5 d'abril de 2011, estando publicaus en o Boletín Oficial d'Aragón o 18 d'abril de 2011, pero no ye constituida, en no haber nombrau encara o Gubierno d'Aragón a os primers academicos. Tien personalidat churidica propia y exerce as suyas funcions con autonomía organica, funcional y presupuestaria, ta guarenciar a suya obchectividat y independencia.